காந்தியின் போதனைகளை மிக தெளிவாக அறிந்த நீங்கள் யாரையும் மதமாற்றம் செய்ய கூடாது என்கிறீர்கள். கடவுளுக்கு மதமே கிடையாது என்கிற போது ஒருவன் எந்த மதத்தில் இருந்தால் என்ன? எந்த மதத்திற்கு மாறினால் என்ன? அப்படி செய்ய கூடாது என்று நீங்கள் கருதும் போது தான் எங்களுக்கு சில சந்தேகங்கள் வருகிறது. காந்தியின் வழியில் பயணப்படுகிறேன் நீங்களும் அவ்வழியே வாருங்கள் என்று எங்களையும் அழைக்கிறீர்கள். அதே நேரம் மதம் மாறக்கூடாது என்பதில் தீவிரமும் காட்டுகிறீர்கள். இரண்டிற்கும் பெரிய வித்தியாசம் தெரிகிறது. உங்களது பேச்சுக்களையும் எழுத்துக்களையும் படிக்கும் போது அதிலுள்ள ஹிந்துத்துவா சாயலை உணர முடிகிறது. ஒரு கையில் காந்தியையும், இன்னொரு கையில் ஹிந்துத்துவாவையும் வைத்து கொண்டிருப்பது விபரீதம் அல்லவா? அதற்கான விளக்கத்தை நீங்கள் கண்டிப்பாக கூறியே தீர வேண்டும். என்று குருஜியிடம் ஒரு சீடர் கேட்டார்.